Kirken ble bygd på en tomt der det allerede lå en gravplass. Byggenemden ble ledet av Haldor Urdal, som hadde vært den sentrale personen i arbeidet med å få bygge kirken og var medlem i herredsstyret og av de mest velstående i bygden. Herredsstyret hadde bevilget 6000 kroner til byggingen, men kirken kom til slutt på 10 000 kroner, noe som gjorde at bygdefolket måtte dekke de resterende 4000. Dette var vanskelig for mange, men Urdal gikk god for dem, og klarte å holde progresjonen i byggingen.